मनोरोग खासकर तनावजन्य रोगों के लिए सर्वाधिक महत्वपूर्ण, सरल, उपयोगी उपाय खिलखिलाकर हँसना है। जीव वैज्ञानिकों का मानना है कि 5 वर्ष की आयु तक के बच्चे प्रायः 30 बार हँसते हैं, जबकि वयस्क मात्र 16-17 बार। स्वस्थ रहने के लिए प्रयास करके 30-35 बार अवश्य खिलखिलाकर हँसना चाहिए। महात्मा गाँधी तनाव दूर करने हेतु अपने कार्यों के बीच में हास-परिहास किया करते थे। अमेरिका के राष्ट्रपति अब्राहम लिंकन तो व्हाइट हाऊस के नौकरों के साथ बैठकर हँसते थे। हँसने से चेहरे पर एक चमक आ जाती है।